CELEX: 31981D0547
Language: el
Date: 1981-06-24 00:00:00
Title: 81/547/ΕΟΚ: Απόφαση της Επιτροπής της 24ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Γιουγκοσλαβία

Avis juridique important

|

31981D0547

81/547/ΕΟΚ: Απόφαση της Επιτροπής της 24ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Γιουγκοσλαβία  

Επίσημη Εφημερίδα αριθ. L 206 της 27/07/1981 σ. 0015 - 0020 Φινλανδική ειδική έκδοση: Κεφάλαιο 3 τόμος 13 σ. 0182  Ισπανική ειδική έκδοση: Κεφάλαιο 03 τόμος 22 σ. 0228  Σουηδική ειδική έκδοση: Κεφάλαιο 3 τόμος 13 σ. 0182  Πορτογαλική ειδική έκδοση : Κεφάλαιο 03 τόμος 22 σ. 0228 

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη ΓιουγκοσλαβίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία  από την οδηγία 77/98/ΕΟΚ (2), και ιδίως το άρθρο 16,  Εκτιμώντας:  ότι είναι αναγκαίο να καθορισθούν οι υγειονομικοί κανόνες κατά τις εισαγωγές νωπού κρέατος από τη Γιουγκοσλαβία- ότι σύμφωνα με διαπιστώσεις αποστολής κτηνιάτρων της Κοινότητος, φαίνεται ότι η υγειονομική κατάσταση στη Γιουγκοσλαβία είναι εξίσου καλή με αυτή που επικρατεί στις περισσότερες χώρες της Κοινότητος, ιδίως όσον αφορά τις ασθένειες που μεταδίδονται μέσω  του κρέατος- ότι επί πλέον οι αρμόδιες κτηνιατρικές αρχές της Γιουγκοσλαβίας έχουν επιβεβαιώσει ότι δεν έχουν εμφανισθεί τουλάχιστον κατά τους τελευταίους δώδεκα μήνες, οι εξής ασθένειες: πανώλησ των βοοειδών, εξωτικός αφθώδης πυρετός, αφρικανική πανώλης των χοίρων,  μεταδοτική παράλυση των χοίρων (ασθένεια του Teschen) και κυστιώδης ασθένεια των χοίρων και ότι δεν έχουν γίνει εμβολιασμοί κατά των ασθενειών αυτών κατά το εν λόγω χρονικό διάστημα- ότι υπάρχουν στη Γιουγκοσλαβία προς το παρόν ζώα εμβολιασμένα κατά του αφθώδους πυρετού- ότι οι αρμόδιες κτηνιατρικές αρχές της Γιουγκοσλαβίας έχουν αναλάβει την υποχρέωση να ανακοινώσουν στην Επιτροπή των Ευρωπαϊκών Κοινοτήτων και στα Κράτη μέλη, τηλετυπικώς ή τηλεγραφικώς, ότι διαπιστώθηκε η εκδήλωση μιας από τις προαναφερθείσες ασθένειες  ή ότι τροποποιήθηκαν τα υγειονομικά μέτρα κατά των εν λόγω ασθενειών, το αργότερο εντός 24 ωρών από της πιστοποιήσεως ή της τροποποιήσεως που προαναφέρονται- ότι οι υγειονομικές διατάξεις και η κτηνιατρική βεβαίωση πρέπει να προσαρμοσθούν σύμφωνα με τις υγειονομικές διατάξεις του ενδιαφερόμενου κράτους μη μέλους- ότι ορισμένα Κράτη μέλη, λόγω της ειδικής καταστάσεως που επικρατεί εκεί όσον αφορά τον αφθώδη πυρετό και την πανώλη των χοίρων, απολαύουν ειδικών διατάξεων κατά το ενδοκοινοτικό εμπόριο, και ως εκ τούτου θα έπρεπε να επιτραπεί να εφαρμόζουν ειδικές  διατάξεις κατά τις εισαγωγές από τρίτες χώρες- ότι οι διατάξεις αυτές πρέπει να είναι τουλάχιστον εξίσου αυστηρές όσο και εκείνες που εφαρμόζει το ίδιο Κράτος μέλος κατά το ενδοκοινοτικό εμπόριο- ότι είναι αναγκαίο να επανεξετασθεί η απόφαση αυτή με σκοπό την προσαρμογή προς τους κοινοτικούς κανόνες που αφορούν τον έλεγχο και την εξάλειψη του αφθώδους πυρετού και της πανώλους των χοίρων εντός της Κοινότητος- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Τα Κράτη μέλη επιτρέπουν την εισαγωγή των εξής κατηγοριών νωπού κρέατος από τη Γιουγκοσλαβία:  α) νωπό κρέας κατοικιδίων, χοιροειδών, προβατοειδών και αιγοειδών, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα A, που πρέπει να συνοδεύει την αποστολή- β) νωπό κρέας κατοικιδίων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα B, που πρέπει να συνοδεύει την αποστολή.  2. Τα Κράτη μέλη δεν επιτρέπουν την εισαγωγή κατηγοριών νωπού κρέατος από τη Γιουγκοσλαβία, που δεν αναφέρονται στην παράγραφο 1.   Άρθρο 2  1. Μέχρις ότου θεσπισθούν από το Συμβούλιο κανόνες περί ελέγχου και εξαλείψεως του αφθώδους πυρετού στην Κοινότητα, και εφ' όσον εξακολουθεί η απαγόρευση εμβολιασμού κατά του αφθώδους πυρετού, η Ιρλανδία και το Ηνωμένο Βασίλειο, όσον αφορά τη  Βόρειο Ιρλανδία, δύνανται να διατηρήσουν τους εθνικούς υγειονομικούς κανόνες σχετικά με την προστασία κατά του αφθώδους πυρετού, όσον αφορά το βόειο, χοίρειο, πρόβειο και αίγειο νωπό κρέας που αναφέρονται στο άρθρο 1 παράγραφος 1 υπό α.  2. Παρ' όλο ότι στη Δανία, στην Ιρλανδία και στο Ηνωμένο Βασίλειο δεν πιστοποιείται επίσημα πανώλης των χοίρων, δύνανται τα Κράτη μέλη αυτά να διατηρήσουν τους εθνικούς υγειονομικούς κανόνες σχετικά με την προστασία, κατά της πανώλους των χοίρων, όσον  αφορά το νωπό χοίρειο κρέας που αναφέρεται στο άρθρο 1 παράγραφος 1 υπό α.   Άρθρο 3  Η παρούσα απόφαση δεν ισχύει για εισαγωγές αδένων και οργάνων που η χώρα προορισμού επιτρέπει να εισάγονται για την παρασκευή φαρμάκων.   Άρθρο 4  Η παρούσα απόφαση επανεξετάζεται με σκοπό την προσαρμογή των κοινοτικών κανόνων περί ελέγχου και εξαλείψεως του αφθώδους πυρετού και της πανώλους των χοίρων στην Κοινότητα, και οπωσδήποτε πριν από την 1η Ιουλίου 1982 στην περίπτωση του αφθώδους  πυρετού.   Άρθρο 5  Η παρούσα απόφαση εφαρμόζεται από την 1η Ιανουαρίου 1982.   Άρθρο 6  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 24 Ιουνίου 1981.  Για την Επιτροπή Ο Πρόεδρος Gaston THORN  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 26 της 31. 1. 1977, σ. 81.      ΠΑΡΑΡΤΗΜΑ A   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων βοοειδών, χοιροειδών, προβατοειδών και αιγοειδών που προορίζεται για αποστολή στην Ευρωπαϊκή Οικονομική Κοινότητα Χώρα προορισμού :..................  Αριθμός δημοσίου πιστοποιητικού υγείας (2) :...........................  Χώρα εξαγωγής : Γιουγκοσλαβία Υπουργείο :......................  Υπηρεσία :.......................  Στοιχεία :.......................  (προαιρετικό) I. Αναγνώριση Κρέας από :......................  (είδος ζώου) Είδος τεμαχίων :.................  Είδος συσκευασίας :..............  Αριθμός τεμαχίων ή μονάδων συσκευασίας :.....................  Καθαρό βάρος :...................  II. Προέλευση του κρέατος Διεύθυνση( σεις) και αριθμός( οι) (2) κτηνιατρικής εγκρίσεως του(των) εγκεκριμένου( ων) σφαγείου( ων) :.........  .............................  Διεύθυνση( σεις) και αριθμός( οι) (2) κτηνιατρικής εγκρίσεως του(των) εγκεκριμένου( ων) εργαστηρίου( ων) τεμαχισμού :.................  .............................  III. Προορισμός του κρέατος Το κρέας αποστέλλεται από :.....................  (τόπος αποστολής) στ:.........................  (χώρα και τόπος προορισμού) με το εξής μεταφορικό μέσο (3)...............................  Όνομα και διεύθυνση του αποστολέα :.......................  Όνομα και διεύθυνση του παραλήπτη :.......................  IV. Υγειονομική βεβαίση Ο υπογεγραμμένος επίσημος κτηνίατρος βεβαιώνει ότι :  1. το ανωτέρω αναφερόμενο νωπό κρέας προέρχεται από :  - ζώα που ευρίσκονται στην επικράτεια της Γιουγκοσλαβίας τρεις τουλάχιστον μήνες πριν από τη σφαγή τους ή μετά από τη γέννησή τους, εφ' όσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων τριάντα ημερών, καθώς και σε ακτίνα 10 χιλιομέτρων επίσης κατά τη διάρκεια των προηγούμενων τριάντα ημερών,  - ζώα που έχουν μεταφερθεί στο εγκεκριμένο σφαγείο χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατος τους στην Κοινότητα, και εάν έχουν μεταφερθεί με μεταφορικά μέσα, αυτά τα τελευταία έχουν  καθαρισθεί και απολυμανθεί πριν από τη φόρτωση,  - ζώα που έχουν περάσει κατά τις 24 ώρες πριν από τη σφαγή τους από υγειονομική εξέταση στο σφαγείο, όπως αναφέρεται στο κεφάλαιο V του παραρτήματος B της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - στην περίπτωση χοιρείου νωπού κρέατος, τα ζώα που προέρχονται από εκμεταλλεύσεις στις οποίες δεν έχει εκδηλωθεί κυστιώδης ασθένεια των χοίρων κατά τη διάρκεια των προηγούμενων τριάντα ημερών, ή πανώλης των χοίρων κατά τη διάρκεια των προηγούμενων  σαράντα ημερών, καθώς και σε ακτίνα 10 χιλιομέτρων κατά τη διάρκεια των προηγούμενων τριάντα ημερών όσον αφορά τις δύο αυτές ασθένειες,  - εφ' όσον πρόκειται για χοίρειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγούμενων έξι εβδομάδων,  - εφ' όσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των βοειδών ή αιγοειδών κατά τη διάρκεια των προηγούμενων έξι εβδομάδων- 2. το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες, μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των  εγκαταστάσεων υπό την επίβλεψη επίσημου κτηνιάτρου, επιτράπηκε η περαιτέρω επεξεργασία κρέατος για εξαγωγή προς την Κοινότητα.  Έγινε στ......................, την......................  Σφραγίδα ..............................  (Υπογραφή του επίσημου κτηνίατρου)   (1) Νωπό κρέας : όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εν τούτοις διατηρημένα δια ψύξεως και κατεψυγμένα  κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.       ΠΑΡΑΡΤΗΜΑ B   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) μονόπλων κατοικιδίων που προορίζεται για αποστολή στην Ευρωπαϊκή Οικονομική Κοινότητα Χώρα προορισμού :.................  Αριθμός του δημοσίου πιστοποιητικού υγείας (2) :.........................  Χώρα εξαγωγής : Γιουγκοσλαβία Υπουργείο :...................  Υπηρεσία :....................  Στοιχεία :....................  (προαιρετικό) I. Αναγνώριση Κρέατα μονόπλων κατοικιδίων Είδος τεμαχίων :..............  Είδος συσκευασίας :...........  Αριθμός τεμαχίων ή μονάδων συσκευασίας :................  Καθαρό βάρος :................  II. Προέλευση του κρέατος Διεύθυνση( σεις) και αριθμός( οι) (2) κτηνιατρικής εγκρίσεως του(των) εγκεκριμένου( ων) σφαγείου( ων).........  ..............................  Διεύθυνση( σεις) και αριθμός( οι) (2) κτηνιατρικής εγκρίσεως του(των) εγκεκριμένου( ων) εργαστηρίου( ων) τεμαχισμού.............  .......................  III. Προορισμός του κρέατος Το κρέας αποστέλλεται από :......................  (τόπος αποστολής) στ:...................  (χώρα και τόπος προορισμού) με το εξής μεταφορικό μέσο (3) :........................  Όνομα και διεύθυνση του αποστολέα :...................  ..........................  Όνομα και διεύθυνση του παραλήπτη :...................  ..........................  IV. Υγειονομική βεβαίωση Ο υπογεγραμμένος επίσημος κτηνίατρος βεβαιώνει ότι το ανωτέρω νωπό κρέας προέρχεται από ζώα τα οποία ευρίσκονταν στην επικράτεια της Γιουγκοσλαβίας τουλάχιστον τρεις μήνες πριν από τη σφαγή ή μετά από τη γέννησή τους, εφ' όσον πρόκειται για ζώα ηλικίας  κάτω των τριών μηνών.  Έγινε στ................, την.......................  Σφραγίδα .................................  (Υπογραφή του επίσημου κτηνίατρου)   (1) Νωπό κρέας : όλα τα τμήματα κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εν τούτοις διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.